Author: Bobi
Last saved by: Goran Stojic

PREDSTAVLJENA KNJIGA IGUMANA DIONISIJA

Plač duše ruskog duhovnika

* Zbirka pesama “Snaga carskog podviga” ruskog sveštenika Dionisija Šlenova promovisana u punom holu Gradske kuće

 Knjiga pesama “Snaga carskog podviga” igumana Dionisija Šlenova iz Rusije, predstavljena je juče u Gradskoj kući.
 Knjiga se na poetski način bavi pokušajem sloma duhovnih vrednosti u Rusiji, uzimajući kao prelomni momenat tog prevrata streljanje poslednjeg ruskog cara Nikolaja Romanova i njegove porodice, koje su učinili boljševici, 1918. godine.
 Ruski iguman promoviše knjigu, opet simbolično, vek posle “obezduhovljenja” Rusije u revolucionarnim zbivanjima.
 “Knjiga pokušava da prenese plač duše, veličanstvenost vizantijske i ruske istorije, ali i dobrodušnost i smirenje. Jer, rečeno je, car pobeđuje vojskom u ratu, a čovek dobrodušnošću u miru. Rusija danas, kao i pre sto godina prolazi kroz ista iskušenja”, rekao je iguman Dionisije.
 Ruski duhovnik je naglasio da se oseća ispunjenim što se nalazi u Nišu, na izvoru vizantijskog nasleđa.
 “Moja duša je bila obuzeta učenjem grčkog jezika i proučavanjem vizantijskog nasleđa. Ali, tek  prisustvo u gradu cara Konstantina može da približi taj osećaj i doživljaj”, rekao je iguman.
 Izuzetno posećenoj promociji knjige prisustvovao je i vladika niški Arsenije, a publika je u gotovo molitvenoj tišini slušala stihove iz knjige, koje je govorio iguman Dionisije.
                                                 O.M.
LEG:PRIJEM U GRADSKOJ KUĆI:ruski duhovnik izrazio zadovoljstvo što se nalazi u Nišu
LEG:SIMBOLIČNO O SLOMU DUHOVNIH VREDNOSTI:promocija knjige
(Projekat “Nišlije se uključuju u odlučivanje” sufinansiran iz budžeta grada Niša)